smcproject/ml-wiki-sentences huggingface dataset:
അവരുടെ മുത്തച്ഛൻ ജനറലും തൊറാസിക് സർജനും ആയതിനാൽ അവർ ഒരു മെഡിക്കൽ കുടുംബത്തിലാണ് ജനിച്ചത്.
അവരുടെ മുത്തശ്ശി ചൈനയിലും തായ്‌വാനിലും OB-GYN, പ്രൈമറി കെയർ ഡോക്ടറായിരുന്നു.
2000-ൽ മാർക് സബാറ്റിനെ സെങ് വിവാഹം കഴിച്ചു.
അവർക്ക് രണ്ട് കുട്ടികളുണ്ട്, അവർ ഗ്രേറ്റർ ബോസ്റ്റണിലാണ് താമസിക്കുന്നത്.
ചോമ ഇംഗ്ലീഷ് വിലാസം https://ml.wikipedia.org/wiki/Teoma
ഇന്റർനെറ്റ് തിരയാനുള്ള ഒരു ഉപാധിയാണ് ചോമ .
(Teoma) ചരിത്രം
2000ത്തിൽ ന്യൂ ജേഴ്സിയിലെ റട്ട്ഗേഴ്സ് സർവകലാശാലയിലെ പ്രഫ.
അപ്പോസ്ടൊളൊസ് ഗെരാസലിസും ന്യൂ ജേഴ്സിയിലെ റട്ട്ഗേഴ്സ് സർവകലാശാലയിലെ അദ്ദേഹത്തിന്റെ സഹപ്രവർത്തകരും ചേർന്ന് സ്ഥാപിച്ചതാണ് ഈ സെർച്ച് എഞ്ചിൻ .
കാലിഫോർണിയയിലെ സാന്റാ ബാർബറാ സർവകലാശാലയിലെ പ്രഫ.
താവോ യാങ് ഇതിന്റെ ഗവേഷണവും വികസനവും പ്രഫ.
അപ്പോസ്ടൊളൊസ് ഗെരാസലിസിനൊപ്പം നയിച്ചു.1998ലെ ഡിസ്കോവെബ് പ്രോജക്ടിൽ നിന്നാണ് ഇവരുടെ ഗവേഷണം വളർന്നത്.
തിരയാനായി ഉപയോഗിച്ചിരുന്ന അൽഗോരിതമാണ് ചോമയെ വ്യത്യസ്തമാക്കിയത്.
ഇതിലെ പ്രധാനപ്പെട്ട ഭാഗങ്ങളിൽ ചിലത് ഐ.ബി.എംന്റെ ക്ലെവർ പ്രോജക്ടിൽ നിന്ന് കടമെടുത്തതാണ്.
ഗൂഗിളിന്റെ പേജ്‌റാങ്കിൽ നിന്നും തികച്ചും വ്യത്യസ്തമായി വിഷയവുമായി ബന്ധമുള്ള പേജുകൾ ആണ് ചോമ ലഭ്യമാക്കിയിരുന്നത്.
2001 സപ്തംബർ 11ന് ആസ്ക്.
കോം ചോമ കൈവശപ്പെടുത്തി.
പിന്നീടങ്ങോട്ട് ഇതു ആസ്കിന്റെ കീഴിലാണ് പ്രവർത്തിച്ചത്.
2006 ഫെബ്രുവരി 26ന് ചോമ പേരുമാറ്റുകയും ആസ്ക്.
കോമിലെക്ക് തിരിച്ചുവിടുകയും ചെയ്തു.
ചോമ ഇന്ന്
ചോമ അൽഗോരിതം ഇന്നു ExpertRank അൽഗോരിതം എന്നാണ് അറിയപ്പെടുന്നത്..
2010 ഏപ്രിൽ മധ്യത്തിൽ ചോമ പുനരാരംഭിച്ചു എന്നു ആസ്ക് പറയുന്നു.
ഒരു ലളിതമായ തിരയാനുള്ള ഉപാധിയായി ആണ് ഇതു പുനരാരംഭിച്ചത്.
ഇതും കാണുക സെർച്ച് എഞ്ചിൻ അവലംബം ↑ B. D. Davison, A. Gerasoulis, K. Kleisouris, Y. Lu, H. Seo, W. Wang, and B. Wu.
(1999) DiscoWeb: Applying Link Analysis to Web Search .
Presented at the Eighth International World Wide Web Conference, Toronto, May. ↑ ↑ IAC Archived 2010-12-26 at the Wayback Machine .
IAC .
Accessed May 14, 2010.
പുറംകണ്ണികൾ About Teoma Archived 2004-04-04 at the Wayback Machine .
- from the official site.
Teoma Wayback Machine archive of Teoma.com
ചോമന്റെ തുടി
പ്രശസ്ത കന്നഡ സാഹിത്യകാരനും ജ്ഞാനപീഠപുരസ്കാര ജേതാവുമായ ശിവറാം കാരന്തിന്റെ പ്രശസ്തമായ നോവലാണു ചോമന്റെ തുടി (കന്നഡ: ചോമനദുഡി).
ദലിത് പ്രശ്നങ്ങൾ ആവിഷ്കരിക്കുന്ന ഈ നോവൽ ഒരു കന്നഡ ഗ്രാമത്തിന്റെ പശ്ചാത്തലത്തിലാണു പുരോഗമിക്കുന്നത്.
ചോമൻ എന്ന ദലിതന്റെയും അയാളുടെ കുടുംബത്തിന്റെയും കഥ എന്നതിലപ്പുറത്തേക്ക് ലോകമെങ്ങുമുള്ള അധ:സ്ഥിതവർഗത്തിന്റെ കഥയായി ഈ നോവൽ കരുതപ്പെടുന്നു.
കർണാടകയിലെ ഒരു കുഗ്രാമത്തിലാണു ചോമനും അയാളുടെ അഞ്ച് മക്കളും താമസിക്കുന്നത്.
ഒരേയൊരു മകളായ ബള്ളിയാണു വീട്ടുകാര്യങ്ങൾ നടത്തിക്കൊണ്ടുപോകുന്നത്.
ചോമൻ ഒരു കാളക്കുട്ടനെ വളർത്തുന്നുണ്ട്.
ഭാവിയിൽ കൃഷി ചെയ്യുക എന്നൊരു ലക്ഷ്യം മുന്നിൽക്കണ്ടാണ് ചോമൻ ഇത് ചെയ്യുന്നത്.
ദളിതർ സ്വന്തമായി കൃഷി ചെയ്തുകൂടാ എന്നൊരു അലിഖിതനിയമമുണ്ടായിരുന്നു അന്ന്.
എങ്കിലും കൃഷിക്കാരനാവുക എന്ന അദമ്യമായ ആഗ്രഹം കൊണ്ട് അയാൾ ഒരിക്കൽ ചെറുപ്പക്കാരനായ ജന്മിയോട് തന്റെ മനസ് തുറക്കുന്നു.
പക്ഷേ അയാളുടെ മോഹം മോഹമായി തന്നെ നിലനിർത്തപ്പെടുന്നു.
മഴക്കാലത്തിന്റെ വറുതിയ്കിടയിൽ പഴയൊരു കടത്തിന്റെ പേരിൽ കാപ്പിത്തോട്ടത്തിലെ മാപ്പിള അയാളെ കാണാൻ വരികയും തന്റെ മൂത്ത രണ്ടാണ്മക്കളെ പാതിമനസ്സോടെയെങ്കിലും തോട്ടത്തിൽ പറഞ്ഞയക്കേണ്ടിവരികയും ചെയ്യുന്നു.
പക്ഷേ രണ്ടു പേരെയും അയാൾക്കു നഷ്ടമാകുന്നു.
അങ്ങനെ മകളായ ബള്ളി തോട്ടത്തിൽ പണിയ്കു പോകുന്നു.
കുറച്ചുനാളുകൾ കൊണ്ട്  കടം തീർത്തുവരുന്ന മകളെ സന്തോഷത്തോടെ സ്വീകരിക്കുന്ന ചോമൻ, പക്ഷേ അത് 
അവളുടെ മാനത്തിന്റെ വിലയാണെന്ന് അറിയുന്നില്ല.
നസ്രാണിയായാൽ കൃഷിക്കാരനാവാമെന്നു മകളിൽ നിന്നും അറിയുന്ന ചോമൻ പട്ടണത്തിലേക്കു പോകുന്നു.
പക്ഷേ കുലദൈവമായ ഗുളികനെ ഉപേക്ഷിക്കാൻ  കഴിയാതെ അയാൾ തിരിച്ചുവരുന്നു.
പക്ഷേ വീട്ടിൽ അയാൾ കാണുന്നത് മകളോടൊപ്പം ശയനം ചെയ്യുന്ന മുതലാളിയെയാണു.
അഭിമാനിയായ ആ വൃദ്ധൻ അയാളെ അടിച്ചോടിക്കുന്നു.
ഒടുവിൽ തന്റെ പ്രാണനായ  തുടി കൊട്ടി അയാൾ മരിച്ചുവീഴുന്നു.
സാമൂഹ്യപ്രസക്തി
ഈ നോവൽ മുന്നോട്ടു വയ്ക്കുന്ന ദളിത്പ്രശ്നങ്ങൾ അതീവ പ്രസക്തമാണെന്ന് നിരൂപകർ അഭിപ്രായപ്പെട്ടിട്ടുണ്ട്.
എല്ലാ അവകാശങ്ങളും നിഷേധിക്കപ്പെട്ട്, മനുഷ്യരായി പരിഗണിക്കപ്പെടുകപോലും ചെയ്യാതെ കഴിയുന്ന ഒരുകൂട്ടം മനുഷ്യരുടെ യഥാർത്ഥജീവിതാവസ്ഥയാണു 'ചോമന്റെ തുടി' അനാവരണം ചെയ്യുന്നത്.
ചോമന ദുഡി എന്ന പേരിൽ ഈ നോവലിനെ അടിസ്ഥാനപ്പെടുത്തി ഒരു കന്നഡ ചലച്ചിത്രം നിർമ്മിച്ചിട്ടുണ്ട്.
പ്രശസ്ത കന്നഡ ചലച്ചിത്രകാരനായ ബി.വി. കാരന്തായിരുന്നു ഈ ചിത്രം സംവിധാനം ചെയ്തത്.
1976 ലെ ഇന്ത്യൻ ദേശീയ ചലച്ചിത്ര അവാർഡ് നിർണ്ണയത്തിൽ മികച്ച ചിത്രം, മികച്ച അഭിനേതാവ് (എം.വി.വാസുദേവ റാവുവിന്) എന്നീ പുരസ്കാരങ്ങൾ ഈ ചലച്ചിത്രം കരസ്ഥമാക്കുകയുണ്ടായി.
അവലംബം {{ cite book }} :  CS1 maint: bot: original URL status unknown ( link )
ചോമാല ഇംഗ്ലീഷ് വിലാസം https://ml.wikipedia.org/wiki/Chomaala
ഒരു സുഗന്ധനെല്ലിനമാണ് ചോമാല .
സുഗന്ധമില്ലാത്ത ചോമാലയും പ്രചാരത്തിലുണ്ട്.
ചോമാല നെല്ല്ലിനത്തിന് ചുവപ്പുകലർന്ന വെള്ളനിറവും അരിക്ക് വെളുപ്പുമിറവുമാണ്.
160-180 ദിവസം മൂപ്പെത്തുന്ന ചോമാല കരകൃഷിക്ക് അനുയോജിച്ചതാണ്.
പെട്ടെന്ന് ചാഞ്ഞ് വീഴാൻ സാധ്യതയുള്ള ചോമാല നെല്ലിന്റെ കൃഷി അത്ര വ്യാപകമല്ല.
http://www.karshikakeralam.gov.in/html/keralakarshakan/august04_06a.html Archived 2016-03-05 at the Wayback Machine .
ചോബ് ദേശീയോദ്യാനം
ചോബ് ദേശീയോദ്യാനം , വടക്കൻ ബോട്സ്വാനയിലെ ഒരു ദേശീയോദ്യാനമാണ്.
ആഫ്രിക്കയിലെ ഏറ്റവും വലിയ ഗെയിം റിസർവ്വുകളിലൊന്നാണിത്.
ജൈവവൈവിധ്യമാർന്ന ഈ ദേശീയോദ്യാനം, വലിപ്പം അനുസരിച്ച്, സെൻട്രൽ കൽഹാരി ഗെയിം റിസർവ് , ജെംസ്ബോക് ദേശീയോദ്യാനം എന്നിവ കഴിഞ്ഞാൽ രാജ്യത്തെ ഏറ്റവും വലിയ മൂന്നാമത്തെ ദേശീയോദ്യാനം കൂടിയാണ്.
ഈ പ്രദേശത്തെ യഥാർത്ഥ നിവാസികൾ സാൻ ബുഷ്‍മാൻ ആയിരുന്നു (ബോട്സ്വാനയിൽ ബാസാർവാ ജനത എന്നും അറിയപ്പെടുന്നു).
അവർ നാടോടികളായ വേട്ടക്കാരായ ജനങ്ങൾ ആയിരുന്നു, അവർ പല സ്ഥലങ്ങളിലും ഭക്ഷണ ലഭ്യത, പ്രധാനമായി പഴങ്ങൾ, ജലം, വന്യജീവികൾ എന്നിവ കണ്ടെത്തുന്നതിനായി സഞ്ചരിച്ചിരുന്നു.
ഉദ്യാനത്തിലെ പാറക്കൂട്ടങ്ങളിലും മറ്റും പ്രാചീന സാൻ പെയിന്റിംഗുകൾ ഇക്കാലത്തു കാണുവാൻ സാധിക്കുന്നു.
ചിത്രശാല Panoramic of the Chobe riverfront Hippopotamus jackal pup chobe A baby elephant on the banks of the Chobe River A South African cheetah at Chobe National Park Cuando River , Chobe National Park അവലംബം
ചോമ്പാല കുഞ്ഞിപ്പള്ളി
മാഹിക്കടുത്ത ചോമ്പാലയിലെ ഒരു പ്രദേശവും ആരാധാനാലയവും വിശേഷിപ്പിക്കപ്പെടുന്ന നാമമാണ് കുഞ്ഞി പള്ളി.
മാഹിയിൽ നിന്നും മൂന്ന് കിലോമീറ്റർ അരികെ സ്ഥിതിചെയ്യുന്ന കുഞ്ഞിപ്പള്ളി കോഴിക്കോട് ജില്ലയിലെ  വടകര താലൂക്കിലെ അഴിയൂർ വില്ലേജിലാണ് ഉൾപ്പെടുന്നത്.
പന്ത്രണ്ടാം  നൂറ്റാണ്ടിൽ ഇസ്‌ലാം മത പ്രചാരണ ലക്ഷ്യവുമായി ഇറാഖിൽ നിന്നെത്തിയ സൂഫി സന്യാസികളിലൂടെയാണ് കുഞ്ഞിപ്പള്ളിയുടെ ചരിത്രം വികസിക്കുന്നത്.
അലിയ്യുൽ കൂഫി എന്ന സൂഫി സിദ്ധൻ പെരിങ്ങത്തൂരിൽ താവളമുറപ്പിച്ചപ്പോൾ സയ്യിദ് ഉമർ ബിൻ മുഹമ്മദ് ഹസ്സൻ സുഹ്‌റവർദി എന്ന സൂഫി സിദ്ധൻ മാഹിക്കടുത്ത ചോമ്പാല പ്രദേശത്ത് വാസമുറപ്പിച്ചു.
ചില അത്ഭുത പ്രവർത്തനങ്ങൾക്കുടമയായ ഈ സിദ്ധനിൽ സംപ്രീതനായ നാടുവാഴി പാരിതോഷികമായി ഹസ്സൻ സുഹ്‌റവർദി ആവശ്യപ്പെട്ട പ്രകാരം ചോമ്പാലയിലെ വിജന പ്രദേശത്ത് ഭൂമി അനുവദിച്ചു നൽകി.
ലഭിച്ച ഭൂമിയിൽ സാവിയ പണിതു മത പ്രചാരണം നടത്തിയ ഇദ്ദേഹം കാരണമായി ഒട്ടനേകം പേർ ഇസ്‌ലാം മതം സ്വീകരിച്ചതായി വിശ്വസിക്കപ്പെടുന്നു.
കാല ക്രമേണ സാവിയ കുഞ്ഞി(ചെറിയ) പള്ളി എന്ന പേരിൽ പ്രസിദ്ധിയാർജ്ജിച്ചു.
ഹസ്സൻ സുഹ്‌റവർദിയുടെ മരണ ശേഷം ശിഷ്യർ അദ്ദേഹത്തെ അവിടം തന്നെ മറമാടി.
ഇതോടെ സ്മൃതി മണ്ഡപത്തോട് കുഞ്ഞിപ്പള്ളി മഖാം എന്ന് ഈയിടം അറിയപ്പെടുവാൻ തുടങ്ങി.
സയ്യിദ് ഉമർ ബിൻ മുഹമ്മദ് ഹസ്സൻ സുഹ്‌റവർദി ക്ക് പുറമെ പ്രശസ്തരായ പല മുസ്ലിം മഹത്ത് വ്യക്തിത്വങ്ങളും ഈ പള്ളിയോടനുബന്ധിച്ചു മറമാടപ്പെട്ടിട്ടുണ്ട്.
പതിനാറാം നൂറ്റാണ്ടിൽ മരണപ്പെട്ട സൈനുദ്ദീൻ മഖ്ദൂം രണ്ടാമൻ ആണ് ഇതിൽ ഏറെ പ്രസിദ്ധൻ.
ഇവിടം സന്ദർശകനായിരുന്ന മഖ്ദൂമിനെ മരണശേഷം ഇവിടം തന്നെ അടക്കം ചെയ്യുകയായിരുന്നു.
എല്ലാചന്ദ്രവർഷവും റജബ് പതിനഞ്ചിനു ഇരുവരുടെയും അനുസ്മരണമായ ഉറൂസ് നടന്നു വരുന്നു.
ഇവിടെ അന്തിയുറങ്ങുന്ന താബിഈ, സുഹ്റവർദീ, മഖ്ദൂം എന്നിവരെക്കുറിച്ച് സയ്യിദ് മുഹമ്മദ് ഹുസൈൻ ജമലുല്ലൈൽ ഹുദവി അത്തഖല്ലീ ലിത്തഹല്ലീ ബി മിദ്ഹതി മൻ ബി കുഞ്ഞിബ്ബല്ലീ എന്ന ഒരു മൗലിദ് രചിച്ചത് മഖാമിൽ ലഭ്യമാണ്.
ചോപ്പൻ പാറമുത്തി ഇംഗ്ലീഷ് വിലാസം https://ml.wikipedia.org/wiki/Trithemis_kirbyi
ഏഷ്യയിലും അറേബ്യയിലും ആഫ്രിക്കയിലും കാണപ്പെടുന്ന നീർമുത്തൻ കുടുംബത്തിൽ ഉള്ള ഒരിനം കല്ലൻ തുമ്പിയാണ് ചോപ്പൻ പാറമുത്തി ( ശാസ്ത്രീയനാമം : Trithemis kirbyi ) .
കടുത്ത ചുവപ്പുനിറം കലർന്ന ഉടലും ചിറകിൻറെ ചുവടുഭാഗത്ത്‌ ആംബർ നിറവുമുള്ള ചെറിയ ഒരു തുംബിയാണിത്.
പെൺതുമ്പികളെ അപേഷിച്ച് ആൺതുമ്പികൾക്ക് ചുവപ്പുനിറം കൂടുതലാണ്.
കാട്ടരുവികൾക്കു സമീപമുള്ള പാറകളിലും നിലത്തും ഇവ സാധാരണയായി ഇരിക്കാറുണ്ട് .
ചിത്രശാല ആൺതുമ്പി പെൺതുമ്പി ഇതും കാണുക ഇന്ത്യയിലെ തുമ്പികളുടെ പട്ടിക കേരളത്തിലെ തുമ്പികൾ അവലംബം പുറത്തേക്കുള്ള കണ്ണികൾ ചോപ്പൻ പാറമുത്തി എന്ന ജീവവർഗ്ഗവുമായി ബന്ധപ്പെട്ട വിവരങ്ങൾ വിക്കിസ്പീഷിസിൽ കാണുക.
ചോപ്പൻ പാറമുത്തി എന്ന വിഷയവുമായി ബന്ധമുള്ള കൂടുതൽ പ്രമാണങ്ങൾ ( വിക്കിമീഡിയ കോമൺസിൽ )
ചോബാനിഡ്
ചോബാനിഡുകൾ അല്ലെങ്കിൽ ചുപാനിഡുകൾ ( പേർഷ്യൻ : سلسله امرای چوپانی ) പതിനാലാം നൂറ്റാണ്ടിൽ പേർഷ്യയിൽ അധികാരത്തിൽവന്ന സുൽഡസ് ഗോത്രത്തിൽപ്പെട്ട ഒരു മംഗോളിയൻ കുടുംബത്തിന്റെ പിന്തുടർച്ചക്കാരായിരുന്നു.
ആദ്യം ഇൽഖാൻമാരുടെ കീഴിൽ സേവനമനുഷ്ഠിച്ചിരുന്ന അവർ ഇൽഖാനേറ്റിന്റെ പതനത്തിനുശേഷം പ്രദേശത്തിന്റെ യഥാർത്ഥ നിയന്ത്രണം ഏറ്റെടുത്തു.
ചോബാനിഡുകൾ അസർബെയ്ജാൻ (അവരുടെആസ്ഥാനം), അറാൻ, ഏഷ്യാമൈനറിന്റെ ചില ഭാഗങ്ങൾ, മെസപ്പൊട്ടേമിയ , പടിഞ്ഞാറൻ മധ്യ പേർഷ്യ എന്നിവിടങ്ങളിൽ തങ്ങളുടെ ഭരണം നടത്തിയപ്പോൾ ജലയിരിഡുകൾ അക്കാലത്ത് ബാഗ്ദാദിന്റെ നിയന്ത്രണം ഏറ്റെടുത്തിരുന്നു.
ആദ്യകാല ചോബാനിഡുകൾ
ആദ്യകാല ചോബാനിഡുകൾ സുൽഡസ് ഗോത്രത്തിലെ അംഗങ്ങളായിരുന്നു.
ആദ്യത്തെ പ്രമുഖ ചോബാനിഡുമാരിൽ ഒരാളായ സോർഗൻ സിറ, ജെങ്കിസ് ഖാൻ അധികാരത്തിലേറിയപ്പോൾ അദ്ദേഹത്തെ സേവിച്ചു.
പിന്നീട്, ചോബാനിഡുകൾ ഇൽഖാനേറ്റിന്റെ അധികാരത്തിൻ കീഴിലായി.
സോർഗൻ സിറയുടെ പിൻഗാമിയായ അമീർ തുദാഹുൻ 1277-ൽ എൽബിസ്ഥാൻ യുദ്ധത്തിൽ മംലൂക്കുകൾക്കെതിരെ പോരാടി കൊല്ലപ്പെട്ടു.
അദ്ദേഹത്തിന്റെ അവശേഷിച്ച പുത്രനായിരുന്ന മാലെക്കിന് (രാജാവ്) ജനിച്ച അമീർ ചുപാനാണ് ചോബാനിഡ് വംശത്തിന്റെ പേരിന് കാരണഭൂതനായത്.
അമീർ ചുപാനും മക്കളും
14-ആം നൂറ്റാണ്ടിന്റെ പ്രാരംഭത്തിൽ, ഗസാൻ മഹ്മൂദിൽ തുടങ്ങി തുടർച്ചയായി മൂന്ന് ഇൽഖാൻമാരുടെ കീഴിൽ അമീർ ചുപാൻ സേവനമനുഷ്ഠിച്ചിരുന്നു.
ശ്രദ്ധേയനായ ഒരു സൈനിക കമാൻഡറായിരുന്ന, ചുപാൻ വളരെപ്പെട്ടെന്നുതന്നെ ഇൽഖാൻമാരുടെ പ്രീതി സമ്പാദിക്കുകയും ഹുലാഗു ഖാന്റെ പരമ്പരയയിലെ നിരവധി അംഗങ്ങളെ വിവാഹം കഴിക്കുകയും ചെയ്തു.
അദ്ദേഹത്തിന്റെ അധികാരം പ്രഭുക്കന്മാരുടെ ഇടയിലെ നീരസത്തിന് ആക്കം കൂട്ടുകയതോടെ 1319-ൽ അവർ അദ്ദേഹത്തിനെതിരെ ഗൂഢാലോചന നടത്തിയെങ്കിലും പരാജയപ്പെട്ടു.
എന്നിരുന്നാലും, ഇൽഖാൻ അബു സൈദിനും ചുപാന്റെ സ്വാധീനം ഇഷ്ടപ്പെടാതെ വന്നതോടെ അവനെ രാജസഭയിൽനിന്ന് വിജയകരമായി പുറത്താക്കി.
1327-ൽ ഹെറാറ്റിലേക്ക് പലായനം ചെയ്ത അദ്ദേഹം, അവിടെ കാർത്തിഡുകളാൽ വധിക്കപ്പെട്ടു.
അദ്ദേഹത്തിന്റെ നിരവധി പുത്രന്മാർ ഈജിപ്തിലെ ഗോൾഡൻ ഹോർഡിലേക്കോ മംലൂക്കുകളിലേക്കോ പലായനം ചെയ്യുകയോ അവശേഷിച്ചവർ കൊല്ലപ്പെടുകയോ ചെയ്തു.
ബാഗ്ദാദ് ഖാത്തൂൺ
പേർഷ്യയിൽ നിന്ന് ചോബാനിഡുകൾ പൂർണ്ണമായും തുടച്ചുനീക്കപ്പെട്ടില്ല.
ചുപാന്റെ ഒരു മകളായിരുന്ന, ബാഗ്ദാദ് ഖാതൂൺ, അബു സൈദിന്റെ കണ്ണിൽപ്പെട്ടിരുന്നു.
ചുപാന്റെ ജീവിതകാലത്തുതന്നെ, ജലയിരിഡ്സ് വംശത്തിന്റെ ഭാവി സ്ഥാപകനായിരുന്ന ഹസൻ ബുസുർഗിനെ അവൾ വിവാഹം കഴിച്ചിരുന്നു, എന്നാൽ ചുപാൻ ഓടിപ്പോയ ശേഷം ഹസൻ ബുസുർഗ് അവളെ വിവാഹമോചനം ചെയ്തതോടെ അവൾ അബു സൈദിനെ വിവാഹം കഴിച്ചു.
പെട്ടെന്ന് തന്നെ ഇൽഖാനിൽ സ്വാധീനം ചെലുത്തിയ അവൾ തനിക്ക് ലഭിച്ച വിശാലമായ അധികാരങ്ങൾ പ്രയോഗിക്കുകയും ചെയ്തു.
ഇൽഖാനെതിരെയുള്ള ഏതോ ഗൂഢാലോചനകളിൽ അവൾ ഉൾപ്പെട്ടിട്ടുണ്ടെന്ന് ആരോപിക്കപ്പെട്ടുവെങ്കിലും ഒരിക്കലും തെളിയിക്കപ്പെട്ടിട്ടില്ല.
എന്നാൽ 1335-ൽ അബു സൈദിന്റെ മരണത്തിന് അവൾ കാരണമായി ചിലർ വിശ്വസിച്ചു.
അബു സൈദിന്റെ പിൻഗാമിയായ അർപ കെയുൻ അവളെ വധിച്ചു.
ഇൽഖാനേറ്റിന്റേയും മറ്റും പതന സമയത്തെ പങ്ക്
ചുപാന്റെ ഒരു ചെറുമകളായിരുന്ന ദെൽസാദ് ഖാതുൺ ദിയാർബക്കറിലേക്ക് പലായനം ചെയ്തപ്പോൾ, അർപ കെയുനിന്റെ സ്ഥാനം ദുർബലമാണെന്ന് തെളിയുകയും ആ പ്രദേശത്തെ ഗവർണർ ഇൽഖാനെ ആക്രമിക്കാനും പരാജയപ്പെടുത്താനും കാരണമായിത്തീരുകയും ചെയ്തു.
അടുത്ത കുറച്ച് വർഷങ്ങളിലുണ്ടായ കലഹങ്ങളിൽ, ചോബാനിഡിലെ വ്യക്തിഗത അംഗങ്ങൾ അർപ്പ അല്ലെങ്കിൽ ഹസൻ ബുസുർഗ് പോലുള്ള വിവിധ വിഭാഗങ്ങളുടെ പക്ഷം ചേർന്നു.
ഹസൻ ബുസുർഗ് ദെൽസാദ് ഖാതുണിനെ വിവാഹം കഴിച്ചതോടെ ജലയിരിഡിന്റെ പിന്തുടർച്ചാവകാശിയായി.
ജലയിരിഡുകൾ ഇറാഖിൽ തങ്ങളുടെ സ്ഥാനം ഉറപ്പിക്കുമ്പോൾ, മറ്റ് ചോബാനിഡുകളും തങ്ങളുടെ സ്ഥാനം ഉറപ്പിക്കുന്നതിൽ ബദ്ധശ്രദ്ധരായിരുന്നു.
ചുപാന്റെ ചെറുമകനായ ഹസൻ കുസെക്, ചോബാനിഡ് കുടുംബത്തിലെ ഭൂരിഭാഗം അംഗങ്ങളേയും തന്റെ പക്ഷത്ത് അണിനിരത്തിക്കൊണ്ട് 1338-ൽ ജലയിരിഡുകളെ പരാജയപ്പെടുത്തുകയും തബ്രിസിന് ചുറ്റുമുള്ള പ്രദേശത്ത് ഒരു ചോബാനിഡ് അധികാരകേന്ദ്രത്തിന് വഴിയൊരുക്കുകയും ചെയ്തു.
അതേ വർഷം, അബു സൈദിന്റെ സഹോദരിയും ചുപാന്റെ വിധവയുമായിരുന്ന സതി ബെഗിനെ അദ്ദേഹം ഇൽഖാനിദ് സിംഹാസനത്തിലേക്ക് ഉയർത്തി.
സതി ബേഗിനെ നിയന്ത്രിക്കുകയെന്ന ലക്ഷ്യത്തോടെ അവൻ അവളെ തന്റെ പാവയായ സുലൈമാൻ ഖാനെ വിവാഹം കഴിക്കാൻ നിർബന്ധിച്ചു.
ഹസൻ കുസെക് ജലയിരിഡുകളുമായുള്ള പോരാട്ടം തുടർന്നു (ഖുറാസാനിലെ തോഗ തെമർ നടത്തിയ കടന്നുകയറ്റത്തിലൂടെ ഈ പോരാട്ടം കൂടുതൽ സങ്കീർണ്ണമായിരുന്നു), എന്നാൽ കുടുംബ വഴക്കുകളായിരുന്നു ഏറ്റവും ബുദ്ധിമുട്ടുള്ള വെല്ലുവിളി.
നിരവധി അംഗങ്ങൾ ജലയിരിഡ് പക്ഷത്തേയ്ക്ക് കൂറുമാറിയതോടെ 1343-ൽ തന്റെ മരണം വരെ അവരുമായി സന്ധിചെയ്യാൻ ഹസൻ കുസെക്ക് നിർബന്ധിതനായി.
ചോബാനിഡുകളുടെ പതനം
ഹസൻ കുസെക്കിന്റെ മരണശേഷം വളരെപ്പെട്ടെന്നുതന്നെ പിൻഗാമികൾക്കിടയിൽ അധികാര വടംവലി ആരംഭിച്ചു.
ഈ തർക്കത്തിനിടെ ഹസൻ കുസെക്കിന്റെ സഹോദരൻ മാലെക് അസ്‌റഫ് മേൽക്കൈ നേടുകയും അദ്ദേഹം തന്റെ അമ്മാവന്മാരെ ഇല്ലാതാക്കുകയും ചെയ്തു.
1344 അവസാനത്തോടെ, മാലെക് അസ്റഫ് ചോബാനിഡ് ദേശങ്ങൾക്കുമേൽ ഫലപ്രദമായ നിയന്ത്രണം നേടി.
തന്റെ മുൻഗാമിയെപ്പോലെ, മാലെക് അസ്‌റഫും പാവ രാജാക്കന്മാരുടെ പിന്നിൽനിന്നാണ് ഭരണം നടത്തിയത്.
അദ്ദേഹത്തിന്റെ ഭരണകാലത്ത്, 1347-ൽ ജലയിരിഡുകളിൽ നിന്ന് ബാഗ്ദാദ് പിടിച്ചെടുക്കാൻ ചോബാനിഡ് ശ്രമിച്ചെങ്കിലും ദയനീയമായി പരാജയപ്പെട്ടു.
1350-ൽ ഇൻജുയിഡുകളിൽ നിന്ന് ഫാർസ് പിടിച്ചെടുക്കുന്നതിലും അദ്ദേഹം പരാജയപ്പെട്ടു.
ഭരണത്തിന്റെ പിന്നീടുള്ള കാലത്ത് മാലെക് അസ്‌റഫ് കൂടുതൽ ക്രൂരനായിത്തീർന്നത് അദ്ദേഹത്തിന്റെ പ്രജകൾക്കിടയിൽ വ്യാപകമായ അതൃപ്തിക്ക് കാരണമായി.
ഗോൾഡൻ ഹോർഡ് സൈന്യം 1357-ൽ ചോബാനിഡ് സാമ്രാജ്യം കീഴടക്കുകയും തബ്രിസ് പിടിച്ചടക്കുകയും ചെയ്തപ്പോൾ, ചോബാനിഡുകളുടെ അധികാരം നഷ്ടപ്പെട്ടതിൽ ഖേദിക്കാൻ അധികാമരുമുണ്ടായിരുന്നില്ല.
വധിക്കപ്പെട്ട മാലെക് അസ്റഫിന്റെ കുടുംബത്തെ വടക്ക് ഗോൾഡൻ ഹോർഡിലേക്ക് കൊണ്ടുപോയി.
മാലെക് അസ്‌റഫിന്റെ സന്തതികൾ ഒടുവിൽ പേർഷ്യയിൽവച്ച് കൊല്ലപ്പെടുകയും ഒരു രാഷ്ട്രീയശക്തിയെന്ന നിലയിൽ ചോബാനിഡുകളുടെ അന്ത്യം കുറിക്കുകയും ചെയ്തു.
അവലംബം ↑ Ta'rīkh-i Shaikh Uwais: History of Shaikh Uwais – by Abū Bakr al-Quṭbī Aharī, Abu Bakr al Qutbi al-Ahri, Johannes Baptist van Loon ↑ Melville Zaryāb 1991 , പുറങ്ങൾ.
496–502.
sfn error: no target: CITEREFMelvilleZaryāb1991 ( help )
ചോമൻ മൂപ്പൻ
തൃശിലേരി , തിരുനെല്ലി ആക്രമണ കേസിലെ പ്രതിയായിരുന്നു ചോമൻ മൂപ്പൻ .
കൊല്ലപ്പെട്ട നക്സലൈറ്റ് നേതാവ് വർഗ്ഗീസിന്റെ അനുയായി.
വയനാട്ടിലെ തൃശിലേരി വരനിലം കോളനിയുടെ മൂപ്പനായിരുന്നു.
കേരളത്തിലെ ആദ്യ ആദിവാസി നേതാവ്.
സി.പി.ഐ(എം.എൽ) ജില്ലാ കമ്മററി അംഗവും ആദിവാസി ഭൂസംരക്ഷണവേദി കൺവീനറും ആയിരുന്നു.
അടിമ വേലയ്ക്കെതിരെയും കൂലി വർധനയ്ക്കു വേണ്ടിയും നടന്ന സമരങ്ങളിലെ മുന്നണിപ്പോരാളിയായിരുന്നു.
തൃശിലേരി, തിരുനെല്ലി കലാപത്തിന്റെ പേരിൽ  എട്ടു വർഷം ജയിലിൽ കിടന്നു.
അടിയന്തരാവസ്ഥയെ തുടർന്ന് കോടതി ഇടപെട്ട് ജയിലിൽ മോചിതനായെങ്കിലും കോടതി വളപ്പിൽ നിന്നു തന്നെ മിസ നിയമപ്രകാരം അറസ്റ്റു ചെയ്ത് ജയിലിലടച്ചു.
ജയിൽ മോചിതനായ ശേഷം വർഗീസ് രക്തസാക്ഷി ദിനത്തിൽ (ഫെബ്രുവരി 18ന്) തിരുനെല്ലിയിലെ വർഗ്ഗീസ് പാറയിൽ പതാക ഉയർത്താൻ മൂപ്പനെത്തുമായിരുന്നു.
2006 ജൂൺ 27ന് 80ാം വയസിൽ നിര്യാതനായി.
ചോയ് മിൻ-ഹോ
മിൻഹോ എന്ന ഏകനാമത്തിൽ അറിയപ്പെടുന്ന ഒരു ദക്ഷിണ കൊറിയൻ റാപ്പറും, ഗായകനും, ഗാനരചയിതാവും മോഡലും ആണ് ചോയ് മിൻ-ഹോ .
മെയ് 2007ൽ, പിന്നീട് കൊറിയയിലെ ഏറ്റവും കൂടുതൽ വിറ്റഴിക്കപ്പെടുന്ന കലാകാരന്മാരിൽ ഒന്നായ ഷൈനി എന്ന ഗ്രൂപ്പിന്റെ ഒരു അംഗമായി മിൻഹോ തന്റെ അരങ്ങേറ്റം കുറിച്ചു.
ഗാനങ്ങൾ ഒഴികെ, മിൻഹോ കൊറിയൻ പരമ്പരകളിലും അഭിനയിച്ചു: സലാമാണ്ടർ ഗുരു ആൻഡ് ദ ഷാഡോസ് , ടൂ ദ ബ്യൂട്ടിഫുൾ യു , മെഡിക്കൽ ടോപ്പ് ടീം .
2016ൽ കനോല എന്ന ചിത്രത്തിലൂടെയാണ് അദ്ദേഹം തന്റെ ഫീച്ചർ സിനിമയിൽ അരങ്ങേറ്റം കുറിച്ചത്.
ഖുൻ നാൻ ദേശീയോദ്യാനം ഇംഗ്ലീഷ് വിലാസം https://ml.wikipedia.org/wiki/Khun_Nan_National_Park
തായ്‌ലാന്റിലെ ദേശീയോദ്യാനങ്ങളിൽ ഒന്നാണ് ഖുൻ നാൻ ദേശീയോദ്യാനം (Thai: อุทยานแห่งชาติขุนน่าน) തായ് / ലാവോസ് അതിർത്തി പ്രദേശത്തുള്ള ലുവാംഗ് പ്രബാംഗിൻറെ പടിഞ്ഞാറൻ ഭാഗത്ത് സ്ഥിതിചെയ്യുന്ന ഒരുസംരക്ഷിത മേഖലയാണിത്.
നാൻ പ്രവിശ്യയിലെ ചലോം ഫാ കിയാറ്റ് ജില്ലയുടെ ഉപജില്ലയായ ഖുൻ നാൻ (താംബോൺ) എന്നപേരിലാണ് ഇത് അറിയപ്പെടുന്നത്.
ഇത് ബോ ക്ളുവ ജില്ലയിൽ സ്ഥിതിചെയ്യുന്നു.
ഡോയി ഫു ഖ ദേശീയ പാർക്കിന് വടക്ക് സ്ഥിതി ചെയ്യുന്ന ഈ പാർക്ക് 2009-ൽ സ്ഥാപിതമായി.
ലുവാങ് പ്രബാംഗ് മൊണ്ടെയ്ൻ റെയ്ൻ ഫോറെസ്റ്റ് ഇകോറീജിയന്റെ ഭാഗമാണ് ഖുൻ നാൻ നാഷണൽ പാർക്ക്.
ലാവോ അതിർത്തിക്ക് സമീപം സ്ഥിതിചെയ്യുന്ന സപാൻ വെള്ളച്ചാട്ടം ദേശീയോദ്യാനത്തിലെ ഏറ്റവും പ്രധാനപ്പെട്ട വെള്ളച്ചാട്ടമാണ്.
ഹുവായ് ഹ വെള്ളച്ചാട്ടത്തിന് വർഷം മുഴുവൻ ജലം കാണപ്പെടുന്നു.
പാർക്കിന്റെ പരിധിക്കുള്ളിലെ മറ്റ് വെള്ളച്ചാട്ടങ്ങൾ ഹുവായ് ടി, ബാൻ ഡെൻ എന്നിവയാണ്.
1,745 മീറ്റർ ഉയരമുള്ള ഡോയി ഫി പാൻ നാം പാർക്കിനുള്ളിലെ ഏറ്റവും ഉയരമുള്ള കൊടുമുടിയാണ്.
വാ നദിയുടെ ഉത്ഭവസ്ഥാനം പാർക്കിലെ പർവ്വതങ്ങളിൽ നിന്നാണ്.
നദി പർവ്വതങ്ങളിലൂടെ ഒഴുകുന്നു.
ഇതും കാണുക തായ് മലനിരകൾ തായ്‌ലാന്റിലെ ദേശീയോദ്യാനങ്ങൾ അവലംബം പുറത്തേയ്ക്കുള്ള കണ്ണികൾ Khun Nan National Park എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Bangkok Post - Khun Nan National Park Khun Nan National Park, Royal Forest Department
ഖുർആൻ ബോധനം ഇംഗ്ലീഷ് വിലാസം https://ml.wikipedia.org/wiki/Quran_Bodhanam ഈ ലേഖനത്തിന്റെ വിഷയം വിക്കിപീഡിയയുടെ ശ്രദ്ധേയതനയം അനുസരിച്ച് ചോദ്യം ചെയ്യപ്പെട്ടിരിക്കുന്നു .
മലയാളത്തിലെ പ്രമുഖ ഖുർആൻ വ്യാഖ്യാന ഗ്രന്ഥം.
ഇസ്‌ലാമിക പണ്ഡിതനും ഗ്രന്ഥകാരനുമായ ടി.കെ. ഉബൈദ് രചിച്ച ഖുർ‌ആൻ വ്യാഖ്യാനമാണ് ഖുർആൻ ബോധനം.
ഇസ്‌ലാമിക് പബ്ലിഷിങ് ഹൗസ് ആണ് ഇത് പ്രസിദ്ധീകരിച്ചിരിക്കുന്നത്.
ഏഴ് വാള്യങ്ങൾ പുറത്തിറങ്ങി.
1999 ജനുവരി 16 മുതൽ എ.ഐ.ആർ എന്ന തൂലികാനാമത്തിൽ പ്രബോധനം വാരികയിൽ ആരംഭിച്ച ഖുർആൻ ബോധനം ഖണ്ഡശ്ശ:യായി ആയിരത്തിലധികം ഭാഗങ്ങൾ ഇതിനകം പ്രസിദ്ധീകരിച്ചു.
പരിഭാഷയും വാക്കർത്ഥങ്ങളും വിശദമായ വ്യാഖ്യാനങ്ങളും ഇതിലുണ്ട്.
അറബി അക്ഷരജ്ഞാനമുള്ളവർക്ക് ഖുർആനിന്റെ മൂലപദങ്ങളുടെ അർഥം വെവ്വേറെ പഠിക്കാനും വിശദമായ വ്യാഖ്യാനം മനസ്സിലാക്കാനും സാധിക്കുന്നു.
പുതിയ കാലഘട്ടവുമായും കേരളീയ സാഹചര്യവുമായും സുതാര്യമായ ബന്ധമുണ്ടാവുകയും സാധാരണക്കാർക്ക് സുഗ്രാഹ്യമായി മനസ്സിലാവുകയും ചെയ്യുക എന്നതെല്ലാം പരിഗണിച്ചാണ് ഈ രചന നിർവ്വഹിക്കപ്പെട്ടിട്ടുള്ളത്.
കൃതിക്ക് ഖത്തർ ഇന്ത്യൻ ഇസ്‌ലാമിക് അസ്സോസിയേഷൻ പുരസ്കാരം ലഭിച്ചിട്ടുണ്ട്.
ശുദ്ധ പരിഭാഷയും മൌലിക ചിന്തയുമാണ് ഖുർആൻ ബോധനത്തിന്റെ സവിശേഷതയെന്ന് അഞ്ചാം വാള്യം പ്രകാശനം ചെയ്ത് ഒ. അബ്ദുർറഹ്മാൻ പറഞ്ഞു.
വ്യാപകമായി ഉപയോഗപ്പെടുത്തപ്പെടുന്ന ജനകീയ ഖുർആൻ പരിഭാഷയാണ് ഖുർആൻ ബോധനമെന്ന് ഗ്രന്ഥം ഏറ്റുവാങ്ങിയ എം.കെ. മുഹമ്മദലി സൂചിപ്പിച്ചു.
അവലംബ കൃതികൾ
ആധുനികവും പൗരാണികവുമായ നിരവധി ഖുർആൻ വ്യാഖ്യാന കൃതികളും ഗ്രന്ഥങ്ങളും ജേണലുകളും സാഹിത്യങ്ങളും വ്യഖ്യാനത്തിന് അവലംബമാക്കിയിട്ടുണ്ട്.
തഫ്സീറുൽ മുനീർ, തഫ്സീറുശ്ശഅ്റാവി, സ്വഫ്വത്തുതഫാസീർ, ഖുർആനിന്റെ തണലിൽ, തഫ്ഹീമുൽ ഖുർആൻ, തദബ്ബുറെ ഖുർആൻ, തഫ്സീർ സുയൂഥിയുടെ വ്യഖ്യാനമായ ദുർറുൽ മൻസൂർ, റാഗിബിന്റെ ഖുർആൻ നിഘണ്ടു, മുഅ്ജുമു അൽഫാദുൽ ഖുർആൻ തുടങ്ങിയ കൃതികളാണ് മുഖ്യമായ അവലംബങ്ങൾ.
ഖുർദും കലാനും ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ഇംഗ്ലീഷ് വിലാസം https://ml.wikipedia.org/wiki/Khurd_and_Kalan
ഉത്തരേന്ത്യയിലും പാകിസ്താനിലും , ചെറുതും വലുതുമായ രണ്ടു ഭാഗങ്ങളുള്ള പ്രദേശങ്ങളുടെ പേരിനോടൊപ്പം വാലായി ഉപയോഗിക്കുന്ന പദങ്ങളാണ് ഖുർദ് ( ഹിന്ദി : ख़ुर्द ), കലാൻ ( ഹിന്ദി : कलाँ ) എന്നിവ.
പ്രദേശങ്ങളുടെ ചെറിയ ഭാഗത്തെ ഖുർദ് എന്നും വലിയതിനെ കലാൻ എന്നുമാണ് വിളിക്കുന്നത്.
പുറത്തേക്കുള്ള കണ്ണികൾ പഞ്ചാബിന്റെ ഒരു ഭാഗത്തിന്റെ ഭൂപടം - കൊരാല ഖുർദ്, കൊരാല കലാൻ, ബാഗോൽ ഖുർദ്, ബാഗോൽ കലാൻ എന്നിങ്ങനെയുള്ള ഇരട്ടപ്പേരുകൾ ശ്രദ്ധിക്കുക.
ഖുർദ്
പഞ്ചാബ് സംസ്ഥാനത്തെ കപൂർത്തല ജില്ലയിലെ ഒരു വില്ലേജാണ് ഖുർദ്.
കപൂർത്തല ജില്ല ആസ്ഥാനത്തുനിന്നും 10 കിലോമീറ്റർ അകലെയാണ് ഖുർദ് സ്ഥിതിചെയ്യുന്നത്.
ഖുർദ് വില്ലേജിന്റെ പരമാധികാരി സർപഞ്ചാണ് .
2011 ലെ ഇന്ത്യൻ കാനേഷുമാരി വിവരമനുസരിച്ച് ഖുർദ് ൽ 78 വീടുകൾ ഉണ്ട്.
ആകെ ജനസംഖ്യ 419 ആണ്.
ഇതിൽ 210 പുരുഷന്മാരും 209 സ്ത്രീകളും ഉൾപ്പെടുന്നു.
ഖുർദ് ലെ സാക്ഷരതാ നിരക്ക് 68.26 ശതമാനമാണ്.
ഖുർദ് ലെ 6 വയസ്സിനു താഴെയുള്ള കുട്ടികളുടെ എണ്ണം 47 ആണ്.
ഇത് ഖുർദ് ലെ ആകെ ജനസംഖ്യയുടെ 11.22 ശതമാനമാണ്.
2011 ലെ ജനസംഖ്യാ കണക്കെടുപ്പ് രേഖകൾ പ്രകാരം 171 ആളുകൾ വിവിധ തൊഴിലുകളിൽ ഏർപ്പെട്ടിരിക്കുന്നു.
ഇതിൽ 131 പുരുഷന്മാരും 40 സ്ത്രീകളും ഉണ്ട്.
2011 ലെ കാനേഷുമാരി പ്രകാരം 81.29 ശതമാനം ആളുകൾ അവരുടെ ജോലി പ്രധാന വരുമാനമാർഗ്ഗമായി കണക്കാക്കുന്നു എന്നാൽ 30.99 ശതമാനം പേർ അവരുടെ ഇപ്പോഴത്തെ ജോലി അടുത്ത 6 മാസത്തേക്കുള്ള താത്കാലിക വരുമാനമായി കാണുന്നു.
ഖുർദ് ലെ 169  പേരും പട്ടിക ജാതി വിഭാഗത്തിൽ പെടുന്നു.
ജനസംഖ്യാവിവരം വിവരണം ആകെ സ്ത്രീ പുരുഷൻ ആകെ വീടുകൾ 78 - - ജനസംഖ്യ 419 210 209 കുട്ടികൾ (0-6) 47 23 24 പട്ടികജാതി 169 87 82 പട്ടിക വർഗ്ഗം 0 0 0 സാക്ഷരത 68.26 % 55.24 % 44.76 % ആകെ ജോലിക്കാർ 171 131 40 ജീവിതവരുമാനമുള്ള ജോലിക്കാർ 139 117 22 താത്കാലിക തൊഴിലെടുക്കുന്നവർ 53 40 13 കപൂർത്തല ജില്ലയിലെ വില്ലേജുകൾ പുറത്തേക്കുള്ള കണ്ണികൾ കപൂർത്തല ജില്ലയിലെ വില്ലേജുകൾ അവലംബങ്ങൾ
ഖുൻ ടാൻ റേഞ്ച് ഇംഗ്ലീഷ് വിലാസം https://ml.wikipedia.org/wiki/Khun_Tan_Range
വടക്കൻ തായ്‌ലാൻറിലെ ഒരു മധ്യ സ്ഥാനത്തുള്ള ഒരു പർവ്വതമാണ് ഖുൻ ടാൻ റേഞ്ച് (Thai: ทิวเขาขุนตาน or, erroneously, ทิวเขาขุนตาล ).
ചംഗ് മായി , പടിഞ്ഞാറൻ ചിയാങ് റായി , ലംമ്പാങ് , ലാംഫുൻ പ്രവിശ്യകളിലാണ് മേഖലയിലെ ഭൂരിഭാഗവും സ്ഥിതിചെയ്യുന്നത്.
ഖുൻ ടാൻ പർവ്വതങ്ങളുടെ ഭൌമ ഘടനയിൽ പടിഞ്ഞാറ് ഭാഗത്ത് താനൊൺ തോങ് ചായ് റേഞ്ചും വടക്ക് ഡെൻ ലോവോ റേഞ്ചും തമ്മിൽ വ്യത്യസ്തമാണ്.
ഈ മലനിരകളിൽ പ്രികാംബ്രിയൻ പാറകൾ കാണപ്പെടുന്നില്ല.
അതുകൊണ്ടുതന്നെ ഇത് ഷാൻ മലനിരകളുടെ ഭാഗമല്ല.
ഖുൻ ടാൻ റേഞ്ചിന്റെ ഭൂഗർഭശാസ്ത്രം കിഴക്ക് ഭാഗത്തെ ഫി പാൻ നം റേഞ്ചുമായി സമീകൃതമാണ്.
ചില പണ്ഡിതരചനകൾ ഖുൻ ടാൻനെ "പാശ്ചാത്യ ഫി പാൻ നം റേഞ്ച്" എന്ന് നാമകരണം ചെയ്യുകയും, ഫി പാൻ നം മൗണ്ടൻ സിസ്റ്റത്തിന്റെ ഭാഗമായി ഇത് ഉൾപ്പെടുത്തുകയും ചെയ്തു.
താഴ്വരയുടെ മറുകരയിൽ നിന്ന് ദോയി സൂതെപിൽ നിന്നും കാണപ്പെടുന്ന ചിയാങ് മായ്ക്ക് പുറത്തുള്ള ഖുൻ ടാൻ പരിധി ഖുൻ ടാൻ റേഞ്ചിൽ ലാംഫുൻ ലാംപാങ്ങ് എന്നിവയ്ക്കിടയിലുള്ള വാർഷിക കാട്ടുതീകളുടെ ഏരിയൽ വീക്ഷണം ഖുൻ ടാൻ മേഖലയുടെ ഹൃദയമധ്യത്തിൽ ആണ് മേജന്തായ് ഗ്രാമത്തിലെ അഖാ ജനങ്ങൾ
ചിയാങ് മായിലെ മേ കുവാംഗ് റിസർവോയർ ഖുൻ ടാൻ റേഞ്ചിൽ.
പശ്ചാത്തലത്തിൽ സീസണൽ കാട്ടുതീയും ഖുൻ ടൻ ടണൽ പ്രവേശന കവാടം.
കാട്ടുതീയിലെ പുക മൂലം ഉണ്ടാകുന്ന മൂടൽ മഞ്ഞ് വരണ്ട കാലാവസ്ഥയിൽ സാധാരണമാണ് ഭൂമിശാസ്ത്രം
ഫംഗ് ജില്ലയിൽ ഡീൻ ലാവോ റേഞ്ചിന്റെ തെക്ക് അറ്റത്തുള്ള കോക്ക് നദിയുടെ താഴ്വാരത്തിന് തെക്ക് ഖുൻ ടാൻ റേഞ്ച് ആരംഭിക്കുന്നു.
പിങ് നദി മുതൽ വാങ് നദി വരെയും തെക്ക് ഡോയി ടാവോ ജില്ല വരെയും തെക്ക് വടക്ക് / തെക്ക് ദിശയിൽ തെക്കോട്ട് ഇത് നീളുന്നു.
ഏറ്റവും ഉയരം കൂടിയത് 2,031 മീറ്റർ ഉയരമുള്ള ദോയി മേ തോ (Doi Mae Tho (ดอย แม่ โถ) ആണ്.
ടോയ് ലാൻക ലുംഗ് (ดอยลังกาหลวง)എന്നും അറിയപ്പെടുന്നു.
1,048 മീറ്റർ ഉയരമുള്ള ദോയി ഖുൻ ടാൻ (1,81 മീറ്റർ ഉയരത്തിൽ) ദോയി ഖാൻ ടാൺ (ดอย ผา จ้อ),1,668 മീറ്റർ ഉയരമുള്ള ദോയി മോൻ ലാൻ, 1,816 മീറ്റർ ഉയരമുള്ള ദോയി സാകേത് (ดอยสะเก็ด), എന്നും അറിയപ്പെടുന്ന ദോയി ഖുൻ ഓൺ (ดอย ขุน ออน) എന്നിവ മറ്റ് കൊടുമുടികൾ ആണ്.
പടിഞ്ഞാറ് ഫി പാൻ നോം  മലനിരകളുടെ പടിഞ്ഞാറുള്ള നിരക്കൊപ്പം ചിയാങ് മായ്, ചിയാങ് റായി എന്നിവയുടെ കൊടുമുടികളും ഇൻറർമോണ്ടേൻ ബേസിനും വേർതിരിക്കുന്നു.
ഫെബ്രുവരി മുതൽ ജൂലൈ വരെ പരമാവധി താപനില 33 ഡിഗ്രി സെൽഷ്യസ് വരെയും, നവംബർ മുതൽ ജനുവരി വരെ കുറഞ്ഞത് 2 ഡിഗ്രി സെൽഷ്യസ് ആണ്.
1955-ൽ ചായ് പ്രാകൻ , മായി സുയി എന്നീ ജില്ലകളിൽ മഞ്ഞ് വീഴ്ചയുണ്ടായി.
ഇത്രയും ഉയരത്തിൽ സ്ഥിതിചെയ്തിട്ടും ഈ അക്ഷാംശങ്ങളിൽ വളരെ അപൂർവ സംഭവമായിരുന്നു അത്.
ചരിത്രപരമായി ഖുൻ ടാൻ റേഞ്ച് ലന്ന രാജ്യത്തിനും സയാമിലെ സെൻട്രൽ സമതലത്തിനും ഇടയിൽ ഒരു ഭയാനകമായി പ്രകൃതിദത്ത തടസ്സം സൃഷ്ടിച്ചിരുന്നു.
1907-ൽ തെക്ക് ഭാഗത്ത് ഖുൻ ടൻ ടണൽ സ്ഥാപിച്ചു.
ബാങ്കോക്ക് , ചിയാങ് മായ് എന്നിവയ്ക്കിടയിലുള്ള ആശയവിനിമയത്തിൽ ഇത് ബുദ്ധിമുട്ടുകൾക്ക് ഇടയാക്കി.
തായ്ലൻഡിലെ ഏറ്റവും ദൈർഘ്യമേറിയ റെയിൽവേ ടണൽ ആയ ഇത് പൂർത്തിയാക്കാൻ 11 വർഷമെടുത്തു.
ഒന്നാം ലോകമഹായുദ്ധത്തിലെ ജർമ്മൻ എൻജിനീയർമാർ അറസ്റ്റ് ചെയ്യണമെന്നാവശ്യപ്പെട്ട് നിർമ്മാണത്തെ തടസ്സപ്പെടുത്തി.
സിയാം ജൂലായ് 1917 വരെ നിഷ്പക്ഷ നിലപാടെടുത്തപ്പോൾ, സെൻട്രൽ അധികൃതർ യുദ്ധം പ്രഖ്യാപിച്ചു.
തായ്ലാന്റിലെ ഏറ്റവും ഉയരം കൂടിയ റെയിൽവേ സ്റ്റേഷനാണ് ഖുൻ ടാൻ സ്റ്റേഷൻ.
സമുദ്ര നിരപ്പിൽ നിന്നും 758 മീറ്റർ ഉയരത്തിലാണ് ഇത് സ്ഥിതിചെയ്യുന്നത്.
ഇതും കാണുക പടിഞ്ഞാറൻ ഫോറസ്റ്റ് കോംപ്ലക്സ് തായ് മലനിരകൾ തായ്‌ലാൻറിലെ പരിസ്ഥിതി പ്രശ്നങ്ങൾ തായ്‌ലാൻറിലെ വനനശീകരണം അവലംബം ബാഹ്യ ലിങ്കുകൾ Khun Tan Range എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Google Books, The Physical Geography of Southeast Asia Chiang Mai’s Best Kept Secret - Khun Tan National Park Chae Sawn (Chae Son) National Park Mae Ta Krai National Park Chiang Mai Rock Climbing Adventures Khun Chae National Park Railway Trip Shrine of the Guardian of the Mountains (ศาลเจ้าพ่อขุนตาน) Archived 2013-04-21 at Archive.is Rapid 102 by ALS - 4119 On Khun Tan Mountain Range 2
ഖുർആൻ വ്യാഖ്യാനങ്ങൾ ഇംഗ്ലീഷ് വിലാസം https://ml.wikipedia.org/wiki/Tafsir
ഖുർആൻ വ്യാഖ്യാന ഗ്രന്ഥങ്ങളെയാണ് സാധാരണയായി തഫ്സീർ എന്ന് വിളിക്കുന്നത്.
ഖുർആൻ വ്യാഖ്യാതാക്കളെ മുഫസ്സിറുകൾ എന്നും വിളിക്കപ്പെടുന്നു.
പരമ്പരാഗതം, ഭാഷാപരം എന്നീ രണ്ട് വ്യത്യസ്ത സമീപനങ്ങളാണ് ഖുർആൻ വ്യാഖ്യാനത്തിന് ഉപയോഗിച്ചുവരുന്നത്.
തഫ്സീറുകൾ മലയാളത്തിൽ മുഹമ്മദ് അമാനി മൗലവി രചിച്ച മലയാളം തഫ്സീർ- നാല് ഭാഗങ്ങൾ ( കേരള നദ്‌വത്തുൽ മുജാഹിദീൻ പ്രസിദ്ധീകരിച്ചത്.) അബുൽ അ‌അ്‌ലാ മൗദൂദി രചിച്ച തഫ്ഹീമുൽ ഖുർആൻ -ആറ് ഭാഗങ്ങൾ ( ഇസ്‌ലാമിക് പബ്ലിഷിംഗ് ഹൗസ് വിവർത്തനം പ്രസിദ്ധീകരിച്ചത്.) സയ്യിദ് ഖുതുബ് രചിച്ച ഖുർആന്റെ തണലിൽ (മനാസ് ഫൗണ്ടേഷൻ വിവർത്തനം പ്രസിദ്ധീകരിച്ചത്.) അവലംബം
ഖുർആൻ സംബന്ധിയായ മലയാള പുസ്തകങ്ങളുടെ പട്ടിക